|  |
| --- |
| ULSTED BIOGAS ApSRørholtvej 869370 Hals |

**11-01-2019**

**MP LandMiljø**

Miljø- og Energiforvaltningen
Stigsborg Brygge 5
9400 Nørresundby
9931 2050
www.aalborg.dk

Sagsnr.:
2008-48394
Dok.nr.:
2008-48394-44

Init.: JAW
EAN nr.: 5798003752150

Åbningstider:
Mandag - onsdag

09.00 - 15.00

Torsdag

09.00 - 17.00

Fredag

09.00 - 14.00

Har du fået dette brev digitalt kan du svare ved at bruge ”besvar”-knappen i Digital Post/eBoks. Du kan altid kontakte Aalborg Kommune sikkert på aalborg.dk eller via Digital Post på borger.dk.

Har du brug for hjælp til Digital Post kan du ringe til Den Digitale Hotline på 7020 0000

Meddelelse af påbud, jf. jordforureningslovens § 41

**Opfølgning på mundtligt påbud om oprydning efter udslip fra gyllebeholder på ejendommen Houvej 90, 9370 Hals, matr. 17a, Ulsted By, Ulsted**

På ejendommen Houvej 90, 9370 Hals, matr. 17a, Ulsted By, Ulsted tilhørende Klitgaard Agro A/S (cvr.nr: 31418860) har kommunen konstateret en forurening med gylle efter udslip fra en gyllebeholder den 10. januar 2019.

Udslippet skyldes, at der i forbindelse med gravearbejder nær den pågældende gyllebeholder, blev slået hul på en ledning. Driftleder af biogasanlægget på ejendommen, Allan Flarup, henvendte sig til Aalborg Kommune kort efter ulykken fandt sted.

Aalborg Kommune foretog samme dato en besigtigelse af området sammen med Allan Flarup, umiddelbart efter udslippet havde fundet sted. Det blev vurderet at der var løbet ca. 10 tons gylle ud førend udløbet blev stoppet.

Størstedelen af gyllen forblev i det hul, der var gravet i forbindelse med gravearbejdet. Det var i øvrigt løbet en vis mængde gylle ovenud, hvorfra det var løbet ud i området nær hullet og mod øst over anlæggets areal.

Ved tilsynet kunnet det konstateres at situationen var under kontrol, og at oprydningsarbejdet var i gang omkring hullet og beholderen, hvor størstedelen gylle allerede var fjernet. Der havde imidlertid samlet sig noget gylle nogle få meter fra grøften, beliggende øst for anlægget. Det blev vurderet at terrænet omkring grøften forhindre udløb hertil, men for at forhindre nedsivning, skal der fjernes jord, der hvor gyllen samlede sig. Krav oprydning af gylle og fjernelse af jord blev meddelt som et mundtligt påbud til Allan Flarup ved tilsynet.

Det fremgår af jordforureningslovens § 41, at Aalborg Kommune kan meddele påbud om, at forureneren skal fjerne en konstateret forurening og genoprette den hidtidige tilstand eller foretage tilsvarende afhjælpende foranstaltninger.

Påbud skal i henhold til jordforureningslovens § 41 meddeles til ”forureneren”. Forureneren er den virksomhed, der i erhvervsmæssigt øjemed driver eller drev den virksomhed (eller anvender/anvendte det anlæg), hvorfra forureningen stammer.

Forureningen stammer i den konkrete sag fra gyllebeholderen på Houvej 90, 9370 Hals, som er knyttet til driften af Klitgaard Agro A/S og Ulsted Biogas Aps.

Det bemærkes, at påbud efter jordforureningslovens § 41 kan meddeles, uanset hvordan forureningen er opstået (med en undtagelse for så vidt angår forureninger, der skyldes brand eller hærværk).

Jordforureningsloven bygger på et genopretningsprincip, det vil sige, at forureneren som udgangspunkt skal fjerne forureningen, så situationen føres tilbage til tilstanden, før forureningen skete. Omkostningerne kan dog i visse konkrete tilfælde overstige, hvad der må anses for rimeligt set i forhold til den opnåede miljøgevinst.

**Afgørelse**Efter jordforureningslovens § 41 **påbyder** Aalborg Kommune virksomheden Ulsted Biogas Aps (cvr.nr: 25699386) at rydde op efter udslippet fra gyllebeholderen, ved at suge og/eller skrabe de resterende gylle op, samt fjerne et jordlag på ca. 5-10 cm fra området hvor gyllen havde samlet sig, nær grøften øst for anlægget.

Efter jordforureningslovens § 55 skal påbuddet efterkommes straks, da der ellers vil være risiko for forurening af grøften øst for anlægget.

Som dokumentation for at påbuddet efterkommes er det aftalt, at der indsendes fotos, der viser at gyllen og det pågældende jordlag er fjernet.

Dokumentation og fotos kan sendes på mail til miljoeplan@aalborg.dk eller som MMS. MMS sendes til mobiltlf.nr. 2520 0262 – husk at skrive hvilken adresse, dokumentationen vedrører.

**Klage og søgsmål**Dette påbud kan påklages til Natur- og Miljøklagenævnet 4 uger fra modtagelse af denne afgørelse.

Eventuel klage skal indgives via Klageportalen på [www.nmkn.dk](http://www.nmkn.dk), som du finder et link til på forsiden af [www.nmkn.dk](http://www.nmkn.dk). Klageportalen ligger på [www.borger.dk](http://www.borger.dk) og [www.virk.dk](http://www.virk.dk). Du logger på [www.borger.dk](http://www.borger.dk) eller [www.virk.dk](http://www.virk.dk) ligesom du plejer, med Nem-ID eller NEMID medarbejder. Klagen sendes gennem klageportalen til den myndighed, der har truffet afgørelsen.

En klage er indgivet, når den er tilgængelig for myndigheden i klageportalen. Når du klager, skal du betale et gebyr på kr. 900. Du betaler gebyret med betalingskort i klageportalen.

Natur- og Miljøklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning til den myndighed, der har truffet afgørelse i sagen. Myndigheden videresender herefter anmodningen til Natur- og Miljøklagenævnet, som træffer afgørelse om, hvorvidt din anmodning kan imødekommes.

Efter jordforureningslovens § 56 og som konsekvens af strakspåbuddet vil en klage ikke have opsættende virkning medmindre Natur- og Miljøklagenævnet træffer afgørelse om andet.

Eventuel retssag til prøvelse af afgørelsen skal være anlagt inden 12 måneder fra modtagelsen af denne afgørelse, jf. jordforureningslovens § 87, stk. 1.

### Brugerbetaling

Miljøtilsynet er omfattet af regler om brugerbetaling, og der afregnes efter det aktuelle timeforbrug fordelt på timer forbrugt på landbruget og timer forbrugt uden for landbruget.

Aalborg Kommune vil opkræve 328,62 kr. pr. forbrugt time i forbindelse med gennemførelse og opfølgning på tilsynet. Indtil dato er der brugt 5 timer i forbindelse med tilsynet. Timetallet kan stige, hvis der er behov for opfølgning eller andet i forbindelse med tilsynet.

Brugerbetalingen opkræves i slutningen af 2019.

Er der spørgsmål eller bemærkninger i øvrigt, kan sagsbehandleren altid kontaktes.

**Kopi til:**

* Driftleder for biogasanlægget på Houvej 90, 9370 Hals, Allan Flarup via. allan@bioenergi.dk
* Klitgaard Agro A/S via. mail@klitgaard-agro.dk

|  |  |
| --- | --- |
| Venlig hilsen |  |
|  |  |
| Jacob Winde |  |
| Miljømedarbejder |  |
|  |  |
| 9931 2005 |  |
|  |  |